**SPECIJALNA BOLNICA ZA MEDICINSKU**

 **REHABILITACIJU**

 **VARAŽDINSKE TOPLICE**

**Ravnatelj**

Varaždinske Toplice, 22.12.2022.

 **UPRAVNOM VIJEĆU**

 **-**ovdje-

**Predmet: Odluka o višegodišnjem planu uravnoteženja, mjerama za otklanjanje uzroka negativnog poslovanja s akcijskim planom provedbe mjera za 2023., 2024. i 2025. godinu**

Sukladno čl. 37. Zakona o proračunu (NN. 144/21) sastavljen je Akt o mjerama za otklanjanje uzroka negativnog poslovanja s akcijskim planom provedbe mjera, a donijeti akt će sadržavati:

1. Analizu i ocjenu postojećeg financijskog plana za 2023., 2024. i 2025. godinu
2. Prijedlog mjera za otklanjanje utvrđenih uzroka nastanka negativnog poslovanja, te mjere za stabilno održivo poslovanje (skup mjera za povećanje visine i/ili strukture prihoda, poboljšanje naplate potraživanja, racionalizaciju poslovanja s ciljem boljeg iskorištenja kapaciteta i snižavanja troškova, promjene u razini zapošljavanja i sl.),
3. Plan provedbe navedenih mjera iz točke 2. ovog stavka (s opisom mjere, načinom provedbe, rokom provedbe) s očekivanim financijskim i ekonomskim učinkom.

Analiza financijskog stanja Specijalne bolnice za medicinsku rehabilitaciju Varaždinske Toplice izrađena je u skladu s Uputama za izradu Financijskog plana proračuna jedinica lokalne i područne (regionalne) samouprave za razdoblje 2023.-2025. godine, u cilju što kvalitetnije procjene kretanja manjka te izrade plana njegovog pokrića i prijedloga mjera za otklanjanje uzroka negativnog poslovanja i mjera za stabilno poslovanje Bolnice.

Na temelju poznatih i procijenjenih pokazatelja poslovanja i kretanja stanja na tržištu sastavljen je prijedlog mjera za pokriće planiranog manjka i akcijski plan za njihovu provedbu. U analizi financijskog stanja korišteni su podaci usvojenih Izmjena i dopuna Financijskog plana za 2022. godinu, rezultata poslovanja za razdoblje siječanj-kolovoz 2022. godine, procjenu rezultata poslovanja do kraja poslovne 2022. godine te procjenu rada Specijalne bolnice za medicinsku rehabilitaciju Varaždinske Toplice za 2023., 2024. i 2025. godinu.

*U svrhu uravnoteženja Financijskog plana nakon uključivanja dijela projiciranog manjka, kao i nastavka pružanja usluga u planiranim veličinama bez utjecaja korona krize nastaviti će se s poduzimanjem svih mjera za pravodobno prikupljanje i ostvarenje prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće dijela prenesenog manjka te rashoda i izdataka u skladu s definiranom dinamikom.*

**Predlaže se Upravnom vijeću donijeti Odluku o višegodišnjem planu uravnoteženja, mjerama za otklanjanje uzroka negativnog poslovanja s akcijskim planom provedbe mjera**.

 **Ravnatelj:**

 Denis Kovačić, dr med. spec.

*Prilog: Prijedlog Odluke*